Konsertti- ja kongressitalo Mikaeli - Suomen kiinnostavin tapahtumatalo

MIKAELIN PIKKUJOULUBILEET / K-18
2024-11-08 18:00 (Europe/Helsinki)
MIKAELIN PIKKUJOULUBILEET
Mikaelin Pikkujoulubileet järjestetään ensimmäistä kertaa perjantaina 8. marraskuuta 2024. Illan aikana nautitaan herkullisesta pikkujoulumenuusta, nauretaan Heikki Viljan stand up esityksen parissa ja loppuillan yleisöä tanssittaa villisti GEBARDI!
Näitä pikkujoulukauden kovimpia bileitä et halua missata. Lippuja on rajallinen määrä, joten ole nopea!
Heikki Vilja
Yli viisitoista vuotta yleisöjä naurattanut Heikki on helsinkiläinen stand up -koomikko. Tämä hyväntuulinen ja energinen rillipää on tullut yleisölle tutuksi mm. Ylen Naurun tasapaino -ohjelmasta ja Nelosen stand up! -ohjelman jokaiselta kaudelta. Vauhdikas Heikki on iloinen, mukava ja sympaattinen. Vaikka hän tarpeen tullen osaa olla myös hauskalla tavalla pisteliäs, voi yleisö olla huoletta: Heikin sydän on yhtä iso kuin hänen virneensä.
GEBARDI on eläin!!
Se pyydystää saaliinsa viihdyttämällä ja kiihdyttämällä tämän puolustuskyvyttömään olotilaan, tartuttaakseen tähän sitten täpläkuumeen. Tartunnan oireita ovat tanssijalan vastustamaton vipatus, herkeämätön hymy, useimmiten suoranainen hurmio. Gebardin pyydystyskeinoina ovat mm. discoklassikot, tuoreempi suomipoppirokki, finnhitit, vanha kunnon rock´n´roll-rypistys, herkät hitaat – sekä vastustamaton pilke silmäkulmassa!
Gebardi Behmeällä Beellä on BileBändi – maailman paras sellainen! Se on jo vuodesta 1998 merkannut reviirikseen pääkaupunkiseudun ohella muutakin eteläistä Suomea, tehden toki toisinaan valloitusretkiä myös muualle kotomaahan. Kunnioitettavan pituisista perinteistään huolimatta Gebardi pysyttelee tietenkin ajan hermoilla ja uudistaa ohjelmistoaan säännöllisesti. Juodaan Viinaa unohtamatta Madafakin Darraa! Gebardi nostattaa tunnelman kattoon – ja kattoa muutaman metrin siihen päälle. Täpläkuume leviää… älä välty!
Tapahtuma on K-18. Ravintola Mikaelin baari on avoinna koko illan.
Paikat myydään numeroimattomina, seurueet pääsevät istumaan samaan pöytään/pöytiin lipputilausten perusteella tai ilmoittamalla seurueesta ennakkoon Ravintolalle: mikaeli@serviini.fi
Pöydät sijaitsevat Mikaelin lämpiötiloissa 2. ja 3. kerroksissa.
Minimiostomäärä on 2 lippua. Ravintola kontaktoi asiakkaat ennen tapahtumaa juomatilauksia varten.
HUOM! Esiintymislava sijaitsee 2. kerroksessa, joten osalta istumapaikoista ei ole suoraa näkyvyyttä lavalle. Musiikki ja stand up esitys kuuluvat kuitenkin kaikkialle. Lavan edessä on myös tanssilattia, jolle siirtyminen etenkin illan edetessä on enemmän kuin sallittua.
Illan aikataulu:
Klo 17 ovet auki
Klo 18 – 21 ruokailu (Stand up noin klo 20)
Klo 21 – 24 bändi
Menu
Noutopöydistä

Versosalaattia ja baby- pinaattia L,G
Talon salaatinkastiketta L,G
Marinoitua kasvissalaattia L,G
Bulgursalaattia ja granaattiomenaa L
Grillikana- Caesar- salaattia L,G
Lasinuudeli- rapusalaattia L,G
Lohi chevice L,G
Possun sisäfilettä ja tryffelimajoneesia L,G
Mausteiset minilihapullat
& minttu- jogurttia L,G
Curry- perunapaistosta L,G
Suklaakakkua &
tähtianiskirsikkaa VL
Kahvi
Lipun hinta 115 €
sis. pääsyn tapahtumaan, ruokailun, lippu.fin palvelupalkkion sekä naulakkopalvelun
Ei ovimyyntiä
Pyörätuoli + saattaja -paikat sijaitsevat 2. kerroksessa.
HUOM! Lippu sisältää avustajalle vain pääsyn tapahtumaan ja istumapaikan, mutta ei ruokailua. Avustaja voi halutessaan tilata ruokailun erikseen ravintolalta: mikaeli@serviini.fi
Muille avustajille lippu 1,60 €, joka on myynnissä myyntipisteillä sekä lippu.fin puhelinpalvelussa. Lippu sisältää avustajalle vain pääsyn tapahtumaan ja istumapaikan. Avustaja voi halutessaan tilata ruokailun erikseen ravintolalta: mikaeli@serviini.fi
Pidätämme oikeudet muutoksiin.
Tervetuloa bilettämään Mikkelin Mikaelin Pikkujoulubileisiin; Mikkelin kiinnostavimpiin pikkujouluihin!

Löydät tapahtuman myös
Kotisivut: https://mikaeli.fi/event/mikaelin-pikkujoulubileet/
Lippupiste: https://www.lippu.fi/mikaelin-pikkujoulubileet
Facebook: https://fb.me/e/6xUMeiGyx
LinkedIn: https://www.linkedin.com/mikaelinpikkujoulubileet

MIKKELIN KAUPUNGINORKESTERI – ESTRADILLA MUSIIKKIOPISTON SOLISTIT
2024-11-13 18:00
Jyrki Lasonpalo, kapellimestari
Mikkelin musiikkiopiston solistit
Perinteinen Mikkelin musiikkiopiston ja kaupunginorkesterin yhteiskonsertti, jossa nuoret musiikinopiskelijat pääsevät esittelemään taitojaan ammattiorkesterin solisteina.
Kaikki ammatikseen soittavat ovat jossain vaiheessa olleet musiikin harrastajia. Tämä elinikäinen oppiminen mahdollistaa mm. sen, että Suomessa saadaan nauttia korkealaatuisesta musiikin osaamisesta. Mikkelissä musiikin opiskelun voi aloittaa esimerkiksi Mikkelin musiikkiopistossa, joka tarjoaa laadukasta opetusta niin klassisen musiikin kuin rytmimusiikinkin saralla. Ja on tehnyt niin jo yli 60 vuoden ajan.
Tämä konsertti tarjoaa musiikin harrastajille mahdollisuuden päästä esiintymään yhdessä niiden kanssa, jotka sitä jo työkseen tekevät. Hienoja kokemuksia, upeita esityksiä, jännitystä, onnistumisia ja yhteishenkeä on siis luvassa.
LIPUT: 21 € / 19 € / 8 €
HINTA S-ETUKORTILLA: 19 € / 17 € / 6 €
Tapahtuman järjestää Mikkelin kaupunginorkesteri, yhteystiedot täältä

JENNI VARTIAINEN - KONSERTTISALIKIERTUE 2024
2024-11-14 19:00
JENNI VARTIAINEN LÄHTEE ODOTETULLE KONSERTTISALIKIERTUEELLE MARRASKUUSSA
Uudella Lanka-singlellään radioiden soitetuimmaksi noussut Jenni Vartiainen lähtee omalle odotetulle konserttisalikiertueelleen ensi syksynä. 12 paikkakuntaa kattava kiertue alkaa marraskuussa Hyvinkäältä ja päättyy joulukuussa Espooseen. Jenni on yksi 2000-luvun menestyneimmistä supertähdistä, joka teki viime vuonna paluun julkaisemalla uutta musiikkia vuosien tauon jälkeen. Kiertueella tullaan kuulemaan myös tuttujen hittien lisäksi vielä julkaisemattomia kappaleita tulevalta albumilta.
–Olen aina rakastanut esiintyä konserttisaleissa. Siellä pääsen yleisön kanssa ihan eri tavalla lähelle ja voin luoda musiikillisesti runsaan ja tunnelmaltaan intiimin kokonaisuuden, jonka toteuttaminen ei muualla onnistuisi. En malta odottaa, edellisestä kiertueesta on jo seitsemän vuotta, Jenni Vartiainen hehkuttaa.
Lukuisista jättimäisistä radiohiteistään ja koko kansan rakastamista kappaleistaan tunnettu Jenni Vartiainen jäi tauolle marraskuussa 2018 loppuunmyydyn Hartwall Arena-konserttinsa jälkeen. Konsertti oli huikea ja taiteellisesti kunnianhimoinen kokonaisuus, jossa nähtiin ja kuultiin vaikuttava läpileikkaus Jennin yli kymmenen vuotta kestäneestä soolourasta. Syksyllä 2022 Jenni oli mukana pop-spektaakkeliksi kehutulla Mestarit-kiertueella yhdessä Kaija Koon, Ellinooran ja Vesalan kanssa.
Konsertin kesto noin 2h 15min, sisältää väliajan
Perushinta 49,90 €
Parvi rivit 6-9 39,90 €
Konserttisalikiertueen julkinen lipunmyynti alkaa pe 22.3. klo 9. Sitä ennen Jenni Vartiaisen Spotify-kuuntelijoilla on eksklusiivinen mahdollisuus ostaa liput konserttisalikiertueen pre-salesta.

Hurmio á la Teemu Roivainen / Peruttu
2024-11-20 19:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 30.11.2024 mennessä.
Jos toimitustapana on ollut Lippu.Pass, tulee palautukset hakea suoraan sovelluksen kautta.

HURMIO á la Teemu Roivainen, Henrik Perelló (viulu) ja HT Combo!
Hurmio á la Teemu Roivainen konsertissa tangokuningas Teemu Roivainen on vahvasti legendaaristen Olavi Virran ja Frank Sinatran jalanjäljillä. Tiedämme Teemun loistavaksi tangojen tulkitsijaksi ja tässä konsertissa Teemu ottaa haasteen myös kaikkien aikojen parhaaksi viihdelaulajaksi mainitun Frank Sinatran hittikappaleiden tulkinnoista.
Herkullisen lisämausteen tulkintoihin antaa viulutaiteilija Henrik Perellón virtuoosimainen viulunsoitto ja loistavat Teemulle tilaustyönä tehdyt sovitukset.
Takuuvarmana säestäjänä toimii kymmenen soittajan upeasointinen HT Combo mini Big Band omine solisteineen!
Tule kuulemaan Teemun loistavia tulkintoja klassisista ikivihreistä tangoista Hurmio, Desire, Mustasukkaisuutta, Romanesca jne … sekä hittikappaleista My Way, Strangers In The Night, New York New York, Moon River jne …! Bändibiiseistä voidaan erityisesti nostaa esiin Henrik Perellón soolokappaleet Misty ja Smile!
Lämpimästi Tervetuloa hyvän musiikin pariin!
Kesto n. 2h, sisältää väliajan
Liput:
Peruslippu 34,50 €
Lapset alle 15 v: 15 €
Opiskelija, eläkeläinen 32,50 €
Ryhmät min 8 hlöä: 32,50 €

Rakuunasoittokunta – Kultaa ja hopeaa
2024-11-21 19:00
Rakuunasoittokunta saa solisteikseen kansainvälistä uraa tekevät Marika Höltän ja Mika Nisulan. Konsertissa kuullaan ooppera- ja operettisäveliä. Koloratuurisopraano Marika Hölttä on tunnettu äänellisestä monipuolisuudestaan ja lavaheittäytymisestään. Lyyrinen tenori Mika Nisula on maamme terävintä kärkeä omassa äänialassaan.
Konsertin kesto noin 2h 30min, sisältää väliajan
Liput 20,00 €

Jaska - komedia Jaakko Tepon elämästä
2024-11-22 19:00
Menestyskomedia Jaska – Jaakko Tepon elämästä
Joensuun Utran Uudessa teatterissa kesällä 2023 yli 16 000 katsojaa naurattanut ja itkettänyt Jaska -musiikkikomedia lähtee kiertämään Suomea syksyllä.
Näytelmä kunnioittaa helmikuussa edesmenneen kansantaiteilijan muistoa. Siinä käydään läpi reikäisellä kauhalla Jaskan elämää. Luvassa on hauskaa savo-karjalaista huumoririkasta tarinankerrontaa, naurua kyynelten läpi sekä roima annos nostalgiaa.
Musiikkikomedian rooleissa nähdään Tuomas ”Tume” Uusitalo, Antti Tuomas Heikkinen, Kaija Pakarinen, Karoliina Vanne (tuuraa Tiina Iisalaa), Arto Heikkilä ja Vertti Uusitalo. Mukana myös mainio livebändi.
Käsikirjoituksesta ja uudesta musiikista vastaavat Antti Heikkinen ja Ilja Teppo. Näytelmän ohjaa Olli-Matti Oinonen.
Esityksen kesto noin 2h 15min, sisältää väliajan
Liput:
Peruslippu 49,60 €
Opiskelijat, eläkeläiset 47,10 €
Ryhmät min. 10 hlöä: 47,10 €
Lapset alle 16 v: 28,10 €
Isänpäiväkampanja 7.11.2024 klo 23.59 asti.
ISÄ -kampanjalippu 30€ otettavissa minkä tahansa muun hinnallisen lipun kanssa.

BEHM - Teatraaliset Vivahteet / loppuunmyyty
2024-11-23 19:00
BEHMIN SUURSUOSION SAAVUTTANUT TEATRAALISET VIVAHTEET -KONSERTTISALIKIERTUE TEKEE PALUUN
BEHMin viime keväänä useat loppuunmyydyt konserttisalit kattanut kiertue tekee paluun ensi syksynä. Tuplaplatinarajan ylittäneellä Merkittävät erot -kakkosalbumillaan peräti kuusi Emma-ehdokkuutta ansainnut BEHM esiintyy kolmellatoista eri paikkakunnalla ympäri Suomen syksyllä 2024. Upealla konserttisalikiertueella ovat säestämässä tälläkin kertaa muusikko ja säveltäjä Leri Leskinen sekä jousikvartetti Triosis+. Aikaisemmin julkaistu BEHMin Teatraaliset syntymäpäiväkutsut -konsertti Helsingin Kulttuuritalolla myi hetkessä loppuun, minkä johdosta myös Helsinkiin on lisätty toinen konserttipäivä lauantaille 2.11.
– Never stop the sadness ja kohta vedetään taas! Teatraaliset vivahteet -kiertue oli niin rakastettu, etten voisi olla iloisempi saadessani kertoa sen saapuvan jälleen konserttisaleihin ympäri Suomen. Isompi, parempi ja dramaattisempi!, BEHM hehkuttaa.
Piano- ja jousisäestyksillä konseptoidulla konserttisalikiertueella tullaan kuulemaan vaikuttavia tulkintoja Merkittävät erot -albumin kappaleiden lisäksi BEHMin viisinkertaista platinaa myyneeltä ja lukuisia ennätyksiä rikkoneelta Draaman kaari viehättää -debyyttialbumilta. Kiertueella kuullaan myös toistaiseksi julkaisemattomia kappaleita BEHMin myöhemmin julkaistavalta kolmannelta albumilta. Liput ovat nyt myynnissä Lippu.fi:ssä.
Konsertin kesto 75-90min, ei väliaikaa
Liput alk. 42,00 €
Lisätiedot ja liput konserttiin: warnermusiclive.fi/BEHM
Lataa promokuva täältä.
Kuvaaja: Tero Ahonen
BEHM:
Instagram
Facebook
Spotify
warnermusiclive.fi/BEHM
Lisätietoja ja haastattelupyynnöt:
Noora Kärki / Warner Music Finland
noora.karki@warnermusic.com
Kiertueen promoottori:
Mikko Korpi / Warner Music Live
mikko.korpi@warnermusic.com

Jarkko Tamminen - Kuuleeko Mikkeli? -imitaatioshow
2024-11-24 15:00 - 17:00
Imitaattori Jarkko Tamminen lähtee syksyllä 2024 soolokiertueelle ympäri Suomea.
Jarkko lähtee kiertämään Suomenmaata jo suosituksi tulleella konseptilla: päivitetyllä ”Kuuleeko..”-esityksellään.
Show koostuu sekä puhe- että lauluimitaatioista. Esityksessä Jarkko esittää yli 40 hahmoa. Lavalla nähdään ja kuullaan imitaatioita Kape Aihisesta Kaija Koohon, Pasi Rautiaisesta Stigiin ja Olli Jokisesta Käärijään. Myös yleisöllä on mahdollisuus vaikuttaa esityksessä nähtäviin hahmoihin toiveiden kautta. Illan aikana käydään läpi ajankohtaisia aiheita ja lisäksi kunkin kiertuepaikkakunnan paikallisuutiset saavat osansa, kun hahmot ottavat esille aina kullakin paikkakunnalla puhuttavia aiheita.
Esityksessä Jarkko on lavalla yksin ja esityksessä käytetään vain pientä rekvisiittaa: lakkeja, peruukkeja ja takkeja. Lauluosuudet esitetään taustanauhojen kera. Esityksen sisältö on pääosin parhaita paloja Jarkon edelliskiertueiden jutuista, mutta mukaan mahtuu myös runsaasti uutta materiaalia.
Ilta koostuu kahdesta noin 45min setistä, joiden välissä on väliaika.
Esityksen kesto on siis 2h, sisältäen puolen tunnin mittaisen väliajan.
Katso kiertuepaikkakunnat, liput ja lisätiedot osoitteesta: www.jarkkotamminen.com
Suositusikäraja: 12v

Retrojengi / Peruttu
2024-11-27 19:00
RETROJENGIN ELI DANNYN, FREDERIKIN & ERKKI LIIKASEN ENSI SYKSYKSI SUUNNITELTU KONSERTTIKIERTUE JOUDUTAAN PERUUTTAMAAN!
Menestyksellisen uran suomalaisen pop- ja iskelmämusiikin ykkösjoukoissa jo 1960-luvulla aloittaneiden laulajamestareiden Dannyn, Frederikin ja Erkki Liikasen yhteinen konserttikiertue ensi loka-marraskuussa joudutaan valitettavasti peruuttamaan.
Retrojengi-kokoonpanon ainoaksi yhteiseksi esiintymiseksi jäi suuren suosion saavuttanut konsertti Seinäjoen Tangomarkkinoilla 13. heinäkuuta.
Konserttikiertueen tuottajan, Central Line Entertainmentin suureksi yllätykseksi Frederik ilmoitti viime viikolla vetäytyvänsä konserttiprojektista. Tuottajan toiveista ja aktiivisista toimenpiteistä huolimatta Frederikiä korvaavan, Retrojengiä vastaavat meriitit suomalaisen musiikin historiassa omaavan laulusolistin löytäminen osoittautui mahdottomaksi. Ainoaksi vaihtoehdoksi jäi siis koko kymmenen konserttia sisältäneen Retrojengi-kiertueen peruuttaminen.
Central Line Entertainment harkitsee Retrojengi-projektin käynnistämistä uudelleen ensi vuonna.
Ennakkolipunmyynti useimpiin konsertteihin eri puolilla Suomea oli viime kevään ja kuluvan kesän aikana startannut lupaavissa merkeissä.
Retrojengin konsertit peruuntuvat Kuopiossa (Musiikkikeskus 19.10.), Oulussa (Madetojan Sali 20.10.), Lahdessa (Sibeliustalo 3.11.), Porissa (Promenadikeskus 17.11.), Hämeenlinnassa (Verkatehdas 18.11.), Helsingissä (Savoy Teatteri 20.11.), Hyvinkäällä (Hyvinkää-Sali 22.11.), Turussa (Logomo 23.11.), Tampereella (Tampere-Talo 24.11.) ja Mikkelissä (27.11.).
Central Line Entertainment ja Retrojengi pahoittelevat tilannetta!
Lippurahojen palautusta voi hakea alla olevasta linkistä 30.11.2024 mennessä:
https://web.lippu.fi/palautus/

EINI – Mun Vuosi / SIIRTYNYT
2024-11-28 19:00
Einin konsertti Mikkelin Mikaelissa torstaina 28.11.2024 siirtyy sairastapauksen vuoksi. Tapahtuman uusi päivämäärä on la 22.2.2025 klo 19. Ennen siirtoa ostetut liput käyvät sellaisenaan uudelle päivämäärälle. Mikäli uusi päivä ei sovi, liput voi palauttaa osoitteessa https://web.lippu.fi/palautus 31.12.2024 mennessä. Mikäli toimitustapana on ollut Lippu.Pass, pitää palautukset hakea sovelluksen kautta.
————————————————————————————
Eini on monien fanien iloksi mukana Vain Elämää -ohjelmassa syyskuun alussa alkavalla kaudella Nelosella. Suomen ainoa ja oikea diskokuningatar, julkaisi debyyttinsä Yes sir, alkaa polttaa vain 17-vuotiaana. Pitkästä urastaan huolimatta artistin vauhti ei ole hidastumassa, vaan hän jatkaa uraansa entistäkin upeampana uuden musiikin siivittämänä. Artistin tulevan 16. studioalbumin ensimmäinen, joulukuussa julkaistu single Mun vuosi, enteili vuoden olevan ”Einin vuosi”, mistä todisteena oli mm. artistin uran ensimmäinen Emma Gaala -ehdokkuus.
Helmikuussa julkaistun Sun vuoro olla vapaa -singlen voimaantumisen teemaa jatkaa Tää kaikki ois voinut olla sun -single, joka julkaistiin 26.4 .
Artistin alkuvuodesta startannut Mun Vuosi -kevätkiertue oli menestys ja loppuunmyyty, se piti sisällään lähes 30 keikkaa ympäri Suomen. Artisti kertoo, että uudet kappaleet on otettu yleisön puolesta avosylin vastaan.
”On ollut ilo huomata kuinka yleisö laulaa mukana täysillä uutta tuotantoa. Keikat ovat olleet kerrassaan riehakkaita ja uutta yleisöä on tullut paljon lisää. Mun vuosi -kevätkiertueen keikoista suurin osa on ollut loppuunmyytyjä”, Eini kertoo.
Mun Vuosi -kiertue jatkuu kesän ja syksyn. Syksyllä 40 keikan kiertue starttaa syyskuun alussa. Konserttisaleissa saadaan kuulla nostalgiset sekä uusimmat hitit. Lisäksi Einin ohjelmistossa kuullaan Vain Elämää -tuotantokauden tulkintoja kappaleista.
Einin myös tulevan albumin tuotannosta vastaa hittituottaja Jonas Olsson, joka palkittiin vuoden 2023 Emma Gaalassa Vuoden tuottajana sekä musiikintekijänä. Einin vuonna 2023 julkaistu
Pimeän jälkeen -albumi on kerännyt Spotifyssa reilut 4 miljoonaa streamia, ja albumin singlet ovat soineet Suomipopilla, Iskelmällä, Aito Iskelmällä sekä Radio Suomessa. Einin viimeisimmät, myöhemmin julkaistavan albumin singlet Mun vuosi ja Sun vuoro olla vapaa ovat soineet radiossa yhteensä yli 2000 kertaa. Alkuvuodesta julkaistu Mun Vuosi single nousi parhaimmillaan Suomen virallisen radiolistan sijalle 25.
Tämä on todellakin EININ ”Mun Vuosi”
Konsertin kesto noin 75min, ei väliaikaa
Liput 34,50 €

Show Must Go On - Queen musikaali
2024-11-29 19:00
Show Must Go On on Queen-yhtyeen musiikkiin perustuva spektaakkeli huippulaulajineen, bändin tyylille uskollisine pukuineen ja valoineen. Esitys on samalla kunnianosoitus kaikkien aikojen karismaattisimman laulajan, Freddie Mercuryn muistolle.
Mercuryä esittää Mikael Saari, jonka hurmaavaa Queen-tulkintaa on kuultu aiemmin muun muassa Tähdet Tähdet -laulukilpailussa. Suuri yleisö muistaa Mikaelin myös UMK-kilpailun finaalista, jossa hän on ollut mukana jo peräti kaksi kertaa. Lisäksi Mikael on tullut katsojille tutuksi Suomen isoimpien teatterien lavoilla esiintyen ja useita musikaalirooleja tehden.
Queen-yhtyeen rinnalla kulkee myös tarina suomalaisen Bohemians-yhtyeen hullunhauskasta retkestä maailmanvalloitukseen. Bohemians tulkitsee upeasti Queenin musiikkia, mutta muutoin ei Lontoon matkalta kommelluksia puutu.
Mukana on Queenin värikylläiseen soundimaailmaan ammattimaisesti heittäytyvä yhtye. Mitkään sanat eivät riitä kuvaamaan tätä esitystä, joten paras vaihtoehtosi on saapua paikalle ja kokea se itse! Esityksen on nähnyt jo 100.000 katsojaa!
Showssa kuullaan Queenin elämää suuremmat hitit kuten I Want It All, Bohemian Rhapsody, We Are The Champions, Show Must Go On, Under Pressure, ja monta muuta.
Konsertin kesto 2h 45min, sisältää väliajan
Liput:
Normaali: 47,10 €
Eläkeläinen: 43,10 €
Opiskelija, työtön, lapsi: 36,60 €
Ryhmä yli 20 hlö: 44,10 €

Samuli Edelmann: Vaiheet - MYYNNISSÄ MYÖS SHOW&DINNER -LIPUT
2024-11-30 19:00
Samuli Edelmann julkaisi vuonna 1997 kulttimaineeseen nousseen Vaiheet-albumin, joka sisälsi hänen isänsä Toni Edelmannin sävellyksiä mm. Goethen, Hessen ja Shakespearen teksteihin. Albumi äänitettiin suurena tuotantona Pariisin sinfoniaorkesterin kanssa ja sen kappaleet jäivät vahvasti elämään hänen ohjelmistoonsa. Toni Edelmannin kuoleman jälkeen Edelmann julkaisi lisää isänsä sävellyksiä sisältävän jatko-osan Vaiheet 2, joka toteutettiin pienemmällä yhtyeellä vuonna 2019.
Uransa aikana yli puoli miljoonaa albumia myynyt Samuli Edelmann on poikkeuksellinen omaa tietään kulkeva tulkitsija, jonka laaja-alainen repertuaari taidelevyistä pop-musiikkiin löytää poikkeuksetta tiensä suomalaisten sydämiin. Nyt yleisön kuultavaksi tuodaan Edelmannin ja Vaiheet-albumien rakastetuimmat sävelmät yhdessä ison orkesterin kanssa, orkesterina toimii yhdistetty Mikkelin kaupunginorkesteri ja Hyvinkään Orkesteri!
Kokoonpano
Samuli Edelmann, laulu
Jukka Perko, saksofoni
Leri Leskinen, koskettimet ja elektroniikka
Matti Paatelma, piano
Ilkka Herkman, miksaus
Konsertin kesto noin 2 h, sisältää väliajan
Lipun hinta:
Konserttilippu 44,50 €
Show & Dinner -lippu (sis. naulakkomaksun) 97,50 €
Edelmann Show & Dinner klo 17
Menu
Alkusalaatit
Provencen salaatteja, kirsikkatomaattia sekä granaattiomenaa L,G
Talon salaatinkastiketta L,G
Grillattuja tapas- kasviksia ja minttu- hummusta L,G
Kvinoa- bulgursalaattia L
marinoituja linssejä sekä papuja
lime- vinaigrettea
Juustoja, Serrano- kinkkua, basilikaa ja hunajamelonia L,G
Pääruoka
Paahdettua maissikanan rintaa ”saltimbocca” L,G
Grillikasviksia ja -perunaa L,G
Jälkiruoka
Sitruuna- panna cotta ja marenkia L,G
Kahvi/tee
Show& Dinner-lippuja ostettava vähintään 4kpl kerralla.
Show&dinner -lippujen myynti päättyy viimeistään pe 22.11. tai sitten kun toisin ilmoitetaan.

HHJ-puheenjohtajakurssi 2024/12 Mikkeli
2024-12-03 11:00 - 2024-12-04 16:30
Oletko hallituksen puheenjohtaja tai haaveiletko tästä vaativasta roolista? HHJ-puheenjohtajakurssi tarjoaa arvokasta tietoa ja käytännön työkaluja niin nykyisille hallituksen puheenjohtajille kuin niille, jotka tavoittelevat tätä vastuullista tehtävää. Ota askel kohti vahvempaa johtajuutta – tutustu lisää ja varmista paikkasi Etelä-Savon Kauppakamarin järjestämällä kurssilla!

Etelä-Savon Kauppakamari järjestää 3.12.2024 – 4.12.2024 HHJ-puheenjohtajakurssia Mikaelissa.
Kurssi koostuu yhdestä iltapäivästä ja yhdestä päivästä.
Tiistai 3.12.2024 klo 11.00 – 16.00 ja
Keskiviikko 4.12.2024 klo 8.30 – 16.00.
Lue lisää ja ilmoittaudu mukaan täältä! (ilmoittautuminen viimeistään 15.11.2024)

TERVETULOA MUKAAN!
Lisätietoja:
Tiina Ylönen
Kehityspäällikkö, Etelä-Savon kauppakamari
p. 044 732 1180
tiina.ylonen@kauppakamari.fi

Joulun Henki-konsertti - Eija Kantola ja Pasi Flodström / SIIRTYY
2024-12-05 19:00
Tapahtuma siirtyy. Uusi ajankohta on 17.12.2025 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivä ei sovi, liput voi palauttaa osoitteessa https://web.lippu.fi/palautus 31.12.2024 mennessä.

Tangokuninkaalliset Eija Kantola ja Pasi Flodström virittäytyvät Jouluun ensimmäisellä yhteisellä tunnelmallisella joulukonserttikiertueellaan.
Konsertissa kuullaan niin perinteistä kuin uudempaakin joulumusiikkia sulassa sovussa, niinkuin jouluun kuuluu. Mukana heillä kiertää upea 4-henkinen orkesteri.
Joulun Henki -konsertti tarjoilee lämpöistä tunnelmaa ja tunnetta.
Tervetuloa virittäytymään Jouluun kanssamme!
Konsertin kesto noin 2h, sisältää väliajan
Lipun hinta:
Blackfriday -kampanja: kaksi lippua yhden hinnalla 25.11.–2.12.2024 välisen ajan
Peruslippu 46,10 €
Ryhmät ( min 20 hlöä) 43,10 €

Mikkelin kaupungin itsenäisyyspäivän juhla
2024-12-06 13:00 - 17:00
Mikkelin kaupunki juhlistaa 107-vuotiasta itsenäistä Suomea järjestämällä kaikille avoimen ja maksuttoman itsenäisyyspäivän juhlan konsertti- ja tapahtumatalo Mikaelissa (Sointukatu 1) perjantaina 6.12.2024.
Tilaisuus alkaa kahvitarjoilulla kello 13, jonka aikana ravintolatilassa esiintyvät Mikkelin musiikkiopiston oppilaat. Juhlaohjelma alkaa kello 14 Martti Talvela -salissa ja on kestoltaan noin tunnin mittainen.
Kaupungin tervehdyksen juhlaan tuo Mikkelin kaupunginhallituksen puheenjohtaja Pekka Pöyry. Juhlapuheen pitää Sodan ja rauhan keskus Muistin sisältöjohtaja Pia Puntanen. Lisäksi ohjelmassa on luvassa Johanna Seppäsen tanssiesitykset, Mikkelin Mieslaulajat esiintyvät johtajanaan Svetlana Pulkkinen, minkä lisäksi Mikkelin kaupunginorkesteri esiintyy sekä itsekseen että Mieslaulajien kanssa yhdessä.
Tilaisuudessa luovutetaan tuttuun tapaan myös Pro Mikkeli -mitali. Mikkelin nuorisovaltuuston jäsenet ovat ottamassa juhlaan saapuvia vastaan ja tuovat myös Suomen lipun lavalle.
Juhlaan on järjestetty suomenkielinen viittomakielen tulkkaus. Tulkit sijaitsevat katsomon vasemmalla puolella lähellä lavaa.

Nothing for Money plays Dire Straits
2024-12-07 19:00
NOTHING FOR MONEY: ILTA DIRE STRAITS -MUSIIKIN PARISSA
Nothing for Money soittaa brittiläisen Dire Straits -yhtyeen musiikkia. Konsertissa kuullaan monia tuttuja Straits -hittejä sekä lisäksi livenä harvoin kuultuja helmiä. Kaikille yhtyeen faneille ja muutenkin sävykkään musiikin ystäville on paljon nautittavaa suoraviivaisista rock-vedoista progressiivisiin teoksiin.
Nothing for Money on suomalainen kokoonpano, joka esittää tyylillä ja pieteetillä Dire Straitsin ohjelmistoa ja aivan erityisesti ensimmäisten levyjen klassikoita.
Lontoossa 1970-luvun lopulla, keskellä punk-kuumetta perustettu Dire Straits kipusi monista juurevista aineksista ammentaneella, jatkuvasti kehittyneellä vastavirtamusiikillaan muutamassa vuodessa pubeista stadioneille ja maailman suosituimpien aikuisrock-yhtyeiden eliittiin. Yhtyeellä oli oma tunnistettava soundinsa, eikä vähiten keulakuvansa Mark Knopflerin ansiosta.
Nothing for Money – orkesteri on:
Juha Ahvenainen – koskettimet
Mikko Huotari – basso
Joonas Metsäniemi – kitara
Jukka Metsäniemi – laulu, kitara
Nicke von Weissenberg – rummut
Konsertin kesto noin 2h, sis väliajan
Pääsylippu 25,10 €
Eläkeläinen 20,10 €

Mikkelin Voimistelijat - Talvipäivä klo 14
2024-12-08 14:00 - 15:00
MiVo Talvipäivä: Talvipäivä on täynnä riemua ja iloa, talvisia leikkejä lumessa sekä yllätyksiä.
Mitähän MiVon talviseen päivään kuuluu?
Näytöksessä mukana seuramme lajit: akrobatia, cheerleading, ninja gym, tanssi ja tanssillinen voimistelu.
Liput:
Permanto peruslippu 15,00 €
Permanto lapsi (alle 12v.) 13,00 €
Parvi peruslippu 10,00 €
Parvi lapsi (alle 12v.) 8,00 €
Sylilapsi (alle 2v.) ei tarvitse omaa lippua.
Näytöksen kesto 1h, ei väliaikaa
Kahvila on kiinni sunnuntaina 8.12.
Tapahtuman järjestää Mikkelin Voimistelijat

Mikkelin Voimistelijat - Talvipäivä klo 16
2024-12-08 16:00 - 17:00

Jacke Björklund: Suomi – Finland -stand up show / peruttu
2024-12-13 19:00
Ikäväksemme joudumme ilmoittamaan, että 13.12.2024 Jacke Björklund: Suomi – Finland -stand up show peruuntuu sairastapauksen takia.
”Ensimmäisen kerran urani aikana joudun perumaan loppuvuoden keikat, olen vielä sairaalassa toipilaana. Haluan olla täysin kunnossa maksavan yleisön edessä ja 100% kunnossa. ROCK ROCK !!!”, Jacke kertoo.
Jacken tilalla järjestetään Mikaelin Stand up pikkujoulut, joten naurua ei tule illasta puuttumaan.
Jo ostamasi liput käyvät korvaavaan esitykseen sellaisenaan.
Vaihtoehtoisesti voit myös palauttaa lippusi pe 29.11.2024 mennessä, lisätiedot ja palautusohjeet täältä: https://www.lippu.fi/event/jacke-bjoerklund-suomi-finland-stand-up-show-k-18-konsertti-ja-kongressitalo-mikaeli-18445322/

———————
Jacke Björklund: Suomi – Finland -stand up show
Hyvät naiset ja herrat, satiirin kuningas ja sarkasmin keisari lähtee syksyllä 2024 kiertueelle uusilla jutuilla. Jacke Björklundin uusi show Suomi – Finland kertoo meistä suomalaisista, asenteista, tavoista ja yhteiskunnastamme, miten me suhtaudumme eri asioihin.
Suomi – Finland -kiertue pitää sisällään yhteensä 25 kaupunkia ympäri Suomea. Koomikon edelliset kiertueet ovat olleet menestyksiä loppuunmyytyine keikkoineen, joten varmista paikkasi ja hanki liput ajoissa ennakkoon.
K-18
Kesto n. 1,5h väliaikoineen. Väliaika n. 30 min
Liput 34,90 €
Liput tulevat myyntiin perjantaina 22.3. klo 10

Mikaelin Stand up pikkujoulut / K-18
2024-12-13 19:00
HUOM! Mikäli sinulla on ostettuna liput Jacke Björklundin pe 13.12.2024 keikalle, käyvät ne sellaisenaan tähän tapahtumaan.
Mikaelin Stand Up Pikkujoulut
Arttu Järvinen
Arttu Järvinen on stand upin Honda Monkey. Pelkän ulkomuodon perusteella luulisi, että homma leviää jo ennen alkujaan, mutta sitten se vain lähtee toimimaan joka kerta.
Artun tarkat omintakeiset havainnot ja elävästi kuvaillut nolot tilanteet saavat yleisön niin nauramaan kuin hyvälle tuulelle vielä pitkään keikan jälkeenkin.
Arttu on voittanut Suomen stand up clubin Vuoden tulokas 2022 -kilpailun eikä mitään muuta ikinä.
Lasse Oikarinen
Lasse on tehnyt komiikkaa vuodesta 2013 lähtien. Vuonna 2017 hän voitti himoitun Vuoden Tulokas -tittelin. Lasse on tunnettu energisestä sekä heittäytyvästä tyylistään. Hän keskustelee ja pelaa yleisön kanssa taitavasti, joka tekee kulloisestakin esityksestä omaleimaisen. Lasse on ollu myös mukana Nelosen Stand Up! -ohjelman kolmannella ja neljännellä tuotantokaudella.
Eero Corso
Eero Corso on häiriintyneellä tavalla nokkela koomikko, jonka viattoman näköisen ulkokuoren alta tulvii yönmustia vitsejä, joita et tohdi toistaa kanttiinin kahvipöydässä.
Koomikkona Eero on noussut nopeasti Suomen pienimmiltä komediaklubeilta Suomen toiseksi pienimmille ja sitä suuremmille klubeille. Niiden lisäksi hän on esiintynyt myös Nelosen Stand Up! -ohjelmassa, stand up -kilpailuissa ja lukuisilla festivaaleilla niittäen niissä kaikissa runsaasti mainetta, mutta ei kunniaa.
Eeron sysimusta komedia ei välttämättä sovi kaikille, mutta se ei ole estänyt häntä esiintymästä kaikille. Esityksen aikana harmittomilta vaikuttavat asetelmat saavat kammottavia, mutta hauskoja käänteitä ja ennen pitkää osa yleisöstä saattaa huomata nauravansa asioille, joille ei ehkä pitäisi, ja loput itkevänsä asioille, joille ei ehkä pitäisi.”
Liput 34,90 €

MiX Studio: Pirates of the Caribbean
2024-12-14 17:00
MiX Studio: Pirates of the Caribbean
Sarjan kolmeen ensimmäiseen osaan perustuva tanssishow
Mixtudio ylpeänä esittää: ‘Pirates of the Caribbean’ – tanssishown! Luvassa on huima matka merirosvojen maailmaan, jossa Mixtudion taitavat tanssijat herättävät eloon elokuvasarjan kolmen ensimmäisen osan seikkailut ja hahmot. Tule kokemaan mukaansatempaava tarina, jossa yhdistyvät upeat koreografiat, unohtumaton musiikki ja ainutlaatuinen näyttämötaide ja lavastukset!
Liput
Peruslippu 19,90 €
Lapsi alle 7v. 13,90 €
Ei väliaikaa
Ei ikärajaa
Kahvila on kiinni ja naulakko ilmainen 14.12.

Konsta Hietanen – Konstan joulu
2024-12-16 19:00
Koko kansan Konsta joulukeikoille – Konstan joulu kiertää ympäri Suomen
Suomalaisten suosikki Konsta Hietanen lähtee jälleen kovasti toivotulle joulukiertueelle. Viime vuosina huimia yleisömääriä kerännyt ja joulukansan ihastuttanut kiertue nähdään tänä vuonna marras-joulukuussa viidellätoista eri paikkakunnalla.
Lämminhenkisissä konserteissa Konstaa säestävät lahtelaiset huippumuusikot: pianisti Matti Hussi ja sellisti Niklas Hagmark. Lisäksi Konsta soittaa itse kitaraa. Konserteissa välittyy Konstan aitous ja taidokkuus kohdata yleisönsä.
Kiertue pysähtyy lähes jokaisessa Suomen suuressa kaupungissa. Kirkot ja konserttisalit ovat suuria, mutta tunnelma tulee jälleen olemaan intiimi. Kiertue alkaa Nakkilasta 24.11. ja päättyy Helsinkiin, Lauttasaaren kirkkoon 17.12.
“Tervetuloa Konstan jouluun, vietetään yhdessä pieni hetki joulua! Rauhoitutaan rakkaiden joululaulujen äärelle, unohtamatta kuitenkaan myös muutamaa rempseämpää hyvän mielen joululaulua. Pari omaakin kappalettani kuullaan ohjelmistossa, varmasti ainakin “Usko joulun taikaan”, jonka teeman alla kiersin muutama vuosi sitten ensimmäisen joulukiertueeni”, Konsta kertoo.
Konstan tapa olla läsnä esiintyessään ja ottaa huomioon koko yleisö sekä huikea yhtye ja solistin laulutaito takaavat sen, että näistä konserteista tulee ikimuistoisia!
Konsertin kesto on noin 75min.
Lipun hinta:
Peruslippu 27,50 €
Lapset alle 10 v: 15 €

Voimisteluseura Sirius ry - Joulunäytös The Grinch
2024-12-17 18:00
Tämä hauska ja lämminhenkinen voimistelutarina kertoo sinnikkyydestä ja joulun hengestä.
Joulu on nurkan takana, mutta Hoovillen kylässä tapahtuu kummia! Kylä, joka on tunnettu joulumielestä ja kyläläisten yhteisöllisyydestä on vaarassa päättyä katastrofiin. Grinch, tuo vihreäkarvainen otus, joka asuu läheisellä vuorella, inhoaa joulua ja yrittää pilata sen koko kylältä! Onnistuuko Grinch suunnitelmissaan?
Tässä voimistelua ja tanssia täynnä olevassa näytöksessä tulet näkemään voimistelun kauneutta rytmisten voimistelijoiden esiintyessä upeasti eri välineiden kanssa. Akrobatiavoimistelijoilta näet takuulla korkeita heittoja sekä nostoja. Harrastevoimistelun ryhmät ilahduttavat teitä ryhmäesityksillään sekä showtanssijat aina varmalla ja rytmikkäällä tanssillaan!
Näytöksessä esiintyvät kaikki seuramme neljä lajilinjaa
Akrobatiavoimistelu
Harrastevoimistelu
Rytminen Voimistelu
Showtanssi
Tervetuloa nauttimaan illasta meidän kanssamme! Lipun ostamalla tuet mikkeliläistä kilpavoimisteluun erikoistunutta seuraamme!
Näytöksen kesto noin 2h, sisältää väliajan.
Liput 16,60 €

KOKO SUOMEN JOULU - RNO solisteinaan Hannu Lehtonen, Sami Saari ja SoulSisters
2024-12-18 19:00
Koko Suomen joulu -konsertissa kuullaan RNO:n 25-henkistä orkesteria ja sen kutsumia huippusolisteja. Hannu Lehtonen, Sami Saari, SoulSisters ja RNO tarjoavat illan aikana monta joulua. Perinteiset suomalaiset joululaulut kohtaavat kansainvälisen joulun, ja harras joulu mahtuu samaan konserttiin svengaavan ja riemukkaan joulun kanssa. Rakastetuista kiertueistaan tunnettu orkesteri ulottaa joulusanomansa Suomen joka kolkkaan!
Konsertin kesto noin 2h, sisältää väliajan
Liput 49 €

Lasten uusi vuosi
2024-12-31 16:30 - 17:00
Lasten uuden vuoden esityksessä Mikaelissa nähdään TV:stä tutut Maltti ja Valtti!
Luvassa on hauska ilta Maltin ja Valtin juttujen ja musiikin parissa. Esityksen jälkeen yleisö pääsee tapaamaan Malttia ja Valttia.
Esitys alkaa klo 16.30 ja tilaisuus kestää noin tunnin.
Lippujen hinta 11,50 €, alle 2-vuotiaat ilmaiseksi.
Liput ennakkoon netistä lippu.fi-palvelusta tai ovelta ennen esitystä, jos tilaa riittää.
Esityksen järjestään Mikkelin yleiset kulttuuripalvelut.
Uuden vuoden juhlinnan huipentaa Mikkelin kaupungin järjestämä ilotulitus.
Parkkitilaa on Mikaelin ja Pankalammen ympäristössä rajoitetusti, joten suosittelemme saapumaan paikalle mahdollisuuksien mukaan kimppakyydeillä tai kävellen.
—————————————————————
At Children’s New Year performance, you will see Maltti and Valtti, who you might have already seen on TV!
It will be a fun evening with Maltti and Valtti’s stories and music. After the performance, the audience gets to meet Maltti and Valtti.
The show starts at 4:30 p.m. and the event lasts about an hour.
Tickets cost 11,50 € and are sold online or at the door (if seats available). Free entry for children under 2 years old.
The event is organized by The Cultural Services of the City of Mikkeli
The peak for the New Year’s celebration is a fireworks spectacle organized by the city of Mikkeli.
Parking space around Mikaeli and Pankalampi is limited, so we recommend arriving by carpooling or walking whenever possible.

Veripalvelun verenluovutustilaisuus
2025-01-13 13:00 - 17:30
Verenluovutustilaisuus Mikaelissa klo 13-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

MIKKELIN KAUPUNGINORKESTERI – NOKKAHUILUGURU
2025-01-15 18:00
Eero Saunamäki, nokkahuilu ja liidaus
Onko nokkahuilu mielestäsi instrumenttien pakkoruotsi tai jopa koulukiusaaja? Eihän nokkahuilu ole edes oikea soitin?! Anna Nokkahuiluguru Eero Saunamäen ja Mikkelin kaupunginorkesterin muuttaa käsityksesi nokkahuilusta!
Tiesitkö, että nokkahuilun avulla opetettiin lintuja laulamaan barokin aikana? Tai että nokkahuiluja käytettiin aktiivisesti renessanssin aikana kuninkaallisissa hoveissa ympäri Eurooppaa? Ja voisitko kuvitella, että nokkahuilua kuullaan myös suosituimmissa suomalaisissa 1980-luvun biiseissä? Saati sitten, että suurimmat nokkahuilut ovat yli kaksimetrisiä ja että nokkahuilulla voidaan beatboxata?
Konsertissa tutustutaan nokkahuiluun soittimena alkaen keskiajalta nykyaikaan musiikillisten esimerkkien avulla. Solistina ja konsertin johtajana toimii nokkahuilutaiteilija Eero Saunamäki, joka esittelee Mikkelin kaupunginorkesterin kanssa nokkahuilun koko suuren soitinperheen sekä sille kirjoitetun musiikin historiaa ja monipuolisuutta. Luvassa on musiikkia keskiajalta, barokin ja klassismin kautta aina nykypäivään ja populaarimusiikkiin saakka.
Konsertin myötä kaikilla on todellinen kuva nokkahuilusta soittimena, eikä ainoastaan ala-asteen musiikkitunneilla muovipillin myötä saatu vääristynyt käsitys tästä yhdestä ihmiskunnan vanhimmista soittimista.
VAPAA PÄÄSY!
Kesto n. 1h 15min
Ei väliaikaa.
Tapahtuman järjestää Mikkelin kaupunginorkesteri, yhteystiedot täältä

Pähkinänsärkijä Euroopan balettisolisteilla
2025-01-22 16:00 - 17:00, 2025-01-22 19:00
Pähkinänsärkijä Euroopan balettisolisteilla
Maailmankuulu seurue ja esitysten järjestäjä WORLDSTARS, jonka tanssijat tulevat Pariisin oopperasta, La Scalasta, Lontoon kuninkaallisesta baletista ja muualta ja joka on valloittanut tuhansien katsojien sydämet ympäri maailma, esittää P. Tšaikovskin legendaarisen klassisen baletin Pähkinänsärkijä, ja mukana on balettisolisteja Euroopan johtavista teattereista.
Pähkinänsärkijä on satu, jossa useita teemoja kietoutuu yhteen: siinä on sekä iloista joulutunnelmaa että mystiikkaa ja salaisuuksia, mikä on hyvin tyypillistä Hoffmannin teoksille. Yleisölle – lapsille ja aikuisille – tästä balettiesityksestä on tullut todella jännittävä ja lumoava uudenvuoden tarina, koska tuskin yhtäkään joulua tai uudenvuoden juhlaa vietetään ilman tämän sadun ihanien ja viisaiden hahmojen läsnäoloa.
WORLDSTARSin esityksiin osallistuu balettisolisteja ja taiteilijoita Pariisin oopperasta, La Scalasta, Lontoon kuninkaallisesta baletista, Tšekin kansallisbaletista, Barcelonan baletista, Bordeaux’n kansallisbaletista, Tanskan kuninkaallisesta baletista ja muista teattereista.
WORLDSTARSin projekteja järjestetään Latviassa, Liettuassa, Virossa, Ruotsissa, Norjassa, Tanskassa, Itävallassa ja Yhdistyneissä arabiemiirikunnissa, ja ne tarjoavat yleisölle mahdollisuuden nähdä huippuluokan balettia, joka inspiroi ja liikuttaa katsojia. Pähkinänsärkijä-baletilla on erityinen asema WORLDSTARS-balettiseurueen ohjelmistossa. WORLDSTARSin tärkein tehtävä on säilyttää klassisen baletin perintö korkeimmalla tasolla.
* * * * *
The world-famous company WORLDSTARS, organizer of performances with ballet dancers of the Paris Opera, La Scala, Royal Ballet in London etc., who have conquered the hearts of thousands of spectators around the world, will present Tchaikovsky’s legendary classical ballet, The Nutcracker, with ballet soloists from Europe’s leading theatres.
The Nutcracker is a fairy tale that intertwines several themes – a merry Christmas spirit, mystery and mysticism, which is very characteristic of Hoffmann’s work. For children and adults alike, this ballet has become a truly exciting and enchanting New Year’s story, as hardly any Christmas or New Year’s celebration takes place without the presence of the wonderful and lifewise characters of this fairy tale.
WORLDSTARS company performances include ballet soloists and artists of the Paris Opera, La Scala, Royal Ballet in London, Czech National Ballet, Barcelona Ballet, Bordeaux National Ballet, Royal Danish Ballet and more. Today, WORLDSTARS projects take place in Latvia, Lithuania, Estonia, Sweden, Norway, Denmark, Austria and the UAE, giving audiences the opportunity to watch top-class ballet that inspires and touches hearts. The Nutcracker ballet, staged by WORLDSTARS, holds a special place in the ballet company’s repertoire. WORLDSTARS main goal is to preserve the legacy of classical ballet in its original form at the highest level.
Ikäsuositus: 5+
Liput 79 €
Kesto n. 2 h, sis väliajan.
Lisätietoa: etoileballetgala.com
Traileri: www.youtube.com/watch?v=h1y9OZt5XOU
Instagram: www.instagram.com/etoileballetgala/

Ti-Ti Nalle - Pikkunallejen seikkailu
2025-01-26 15:00 - 17:00
Nalleperheen pikkunallet Ti-Ti Nalle, Tau Nalle, Trioli ja pikkuinen Ti-Ri Vauva ovat seikkailumielellä! Ullakko on mielenkiintoinen ja salaperäinen paikka, minne johtaa pitkät portaat…mitähän siellä mahtaa olla? Kuka kolistelee vanhan Nalletalon takapihalla? Pikkunallet pakkaavat reppunsa ja lähtevät masut täynnä kaurapuuroa kohti seikkailujen päivää!
Lähde mukaan riemukkaaseen matkaan Riitan ja nallejen kanssa! Seikkailussa mukana myös Hirsimetsän muita asukkaita. Kuka kurkkaa Hirsimetsän korkeimman puun yläoksalta?
Koko perheen musiikkiseikkailu, missä jokainen saa olla mukana laulamassa, leikkimässä ja tanssimassa.
Kesto 1 tunti, jonka jälkeen Nallehalimiset!
Konsertissa Ti-Ti tuotteiden myynti.
Alle 1-vuotiaat pääsevät ilmaiseksi vanhempien sylissä.
Tuotanto : Ti-Ti Tuotanto Oy 2024
Liput:
Perusliput 24,60 €
Ryhmälippu 90,40 € (sis. 4 kpl 22,60 € lippuja)
Alle 1v sylissä ilmaiseksi.
